Научни трудове
type: channel
description: Научни трудове на УНСС е рецензирано научно издание, създадено през 1925г от Свободния университет, който днес функционира като Университет за национално и световно стопанство – София. Списанието е с установени традиции на Балканите в академичното публикуване на резултати от научни изследвания в областта на икономиката, бизнеса, и сродни социални науки. Всички публикации (студии и статии) са със свободен достъп. Списанието прилага модел на публикуване Online First: приетите ръкописи се публикуват онлайн непосредствено след приключване на рецензирането и редакционната обработка. Среден срок за рецензиране: приблизително 4–6 седмици. Език: български и английски (резюметата на всички публикации задължително се публикуват и на английски език) Периодичност: четири броя годишно Издател: „Академично издателство УНСС“ ISSN (print): 0861-9344 ISSN (online): 2534-8957
publisher: University of National and World Economy
language: bg
publication name: Научни трудове
issn: 0861-9344
items: По въпроса за оценяването компетентността на експертите от бюджетните комитети
items: Случайни отклонения и систематични грешки и въздействието им върху показателите на таблиците за смъртност
items: Рационализиране на ЖП мрежа на Република България
items: Интернет (Web) защита на счетоводната информация
items: Счетоводни модели за управление на капитала на застрахователите
items: Избирателната система и равнището на партийна фрагментация в Република България (1991 – 2001)
items: Предприемачество и държавна политика в сферата на транспорта в България
items: За релевантност на икономическата лексика
items: Финансово подпомагане на местните юрисдикции – практика и проблеми
items: Стратегическият счетоводен анализ на стойността – революционен етап в развитието на счетоводната наука
items: Стратегии за развитие на електронните финансови услуги в България
items: Предизвикателства пред управлението на организациите в публичния сектор
items: Организациите с нестопанска цел в процеса на присъединяване към европейската общност
items: Линейното програмиране - ефективно методическо средство за решаване на икономически проблеми
items: Относно идентификацията на неикономическия процес
items: Принос в развитието на персоналните компютри: легендарният Compucorp 450
items: Обобщена теория на полезността и стойността
items: Основания на общата теория за стопанството (JEL - AO)
items: Счетоводно представяне на управлението на риска в дейността на съвременната банка
items: Стратегията за новите продукти като фактор за техния успех
items: Критерии и показатели за сегментиране на телевизионната аудитория
items: Управление на традиционните знания в сферата на художественото творчество и изкуството
items: Състояние и перспективи за развитие на масовия градски пътнически транспорт в България
items: Анализ на развитието на пазара за кредитни деривати
items: Теоретични основи на вътрешен стандарт за измерване и оценяване на заплахите към организациите
items: Международни сливания и придобивания в България – управленски и икономически аспекти
items: Земеделските производствени кооперации у нас – социални функции и конкурентоспособност
items: Насоки за развитие на кооперациите в българското земеделие
items: Развитие и проблеми на счетоводството на застрахователите при преминаването от разнообразни практики към общоприети принципи
items: Приложение на екипната дейност в университетското обучение

По въпроса за оценяването компетентността на експертите от бюджетните комитети
type: item
description: Целта на студията е да се разработи методология за оценяване на компетентността на експертите от бюджетните комитети на голямата организация за условия на неопределеност при отсъствие на достатъчно ретроспективна информация.Студията е структурирана в четири части. В част първа са изложени предпоставките за разработване на студията. Във част втора са описани инструментите на методиката от трета част. Част трета съдържа шествариантна методика за оценяване компетентността на експертите от бюджетните комитети на организацията. В четвърта част са систематизирани и апробирани ефектите от приложението на методиката.Според автора u студията е базова научна разработка по оценяване на експертите от бюджетните комитети на организацията в неопределена среда. В практическо отношение студията ще подпомогне въвеждането на бюджетния процес в управленската практика на организациите.
subject: Статии
  topic: section
creator: Мая Ламбовска
rights: Авторски права (c)
date: 2005-11-02
publication date: 2005-11-02
starting page: 329
ending page: 367

Случайни отклонения и систематични грешки и въздействието им върху показателите на таблиците за смъртност
type: item
description: Движението на демографската статистическа информация у нас изглежда излишно удължено и усложнено – от съобщенията за смърт, през различни общински и централни административни звена, гражданския регистър за административно обслужване до националния статистически орган. Подобно прехвърляне на информацията на различни носители и през различни ведомства би могло да се окаже предпоставка за пропуски и допускане на грешки и неточности от разнообразно естество, което в крайна сметка би могло да се отрази по някакъв начин и на най-аналитичните показатели като тези в таблиците за смъртност. Не бива да се подценява и рискът от невнимателно, неточно или неправилно прилагане на съответните методики за обработка на информацията.В студията се разглеждат проблемите по случайни отклонения и систематични грешки и се търсят решения в по-широк план за въздействието върху показателите на таблиците за смъртност, което се определя не само от стохастиката в стареенето на условното поколение и въобще на демографските процеси, но и от разнообразни външни за демографията фактори.В хода на изследването е показано как някои междинни резултати биха могли да се използват при сравнителния анализ на смъртността по данни от таблици за смъртност с отчитане на вариацията във величината на показателите, породена от разнообразните фактори.
subject: Статии
  topic: section
creator: Никола Чолаков
rights: Авторски права (c)
date: 2005-11-02
publication date: 2005-11-02
starting page: 367
ending page: 412

Рационализиране на ЖП мрежа на Република България
type: item
description: В студията „Рационализиране на жп мрежа на Р България“ е засегнат актуален и значим проблем, а именно преструктурирането на българските железници.Преструктурирането е обективна необходимост, която произтича от изискванията на пазарното стопанство, и трябва да смени досегашния модел на развитие на железопътния транспорт. То обаче е забавено под влиянието на редица проблеми, които водят до значително по-големи усилия и по-висока цена за неговото осъществяване. С оглед на всичко това е необходимо по-задълбочено изследване на въпросите, засягащи най-общите тенденции, свързани с икономическия растеж на българските железници. Поради тази причина основната цел на студията е разкриването на един важен елемент от преструктурирането, какъвто е рационализирането на железопътната мрежа на страната.В структурно отношение студията е обособена в увод, три раздела и заключение, които обаче са свързани помежду си поради специфичността на разглеждания проблем. Последователно са разгледани същността и насоките за рационализиране на железопътната мрежа, технико-икономическите характеристики на главните и второстепенните жп линии и конкретни аспекти на експлоатацията на второстепенните участъци на жп мрежа.Като приложения са представени списъци с конкретни параметри на второстепенните линии, а също така са посочени и тези от тях, които са спрени от експлоатация.С цел изясняване на необходимия процес за последващи процедури на рационализация авторът се опитва да представи и методология, която железниците и правителството трябва да следват, за да се предпазят от прибързани решения, отнасящи се до съдбата на малоактивните жп линии.Въпросът за рационализирането на жп мрежа е не само актуален, но и исторически, защото ликвидирането на железопътни участъци ще доведе след себе си значими и необратими последици както за обществото, така и за страната като цяло.
subject: Статии
  topic: section
creator: Георги Арнаутски
rights: Авторски права (c)
date: 2005-11-02
publication date: 2005-11-02
starting page: 413
ending page: 440

Интернет (Web) защита на счетоводната информация
type: item
description: Свързването на бизнеса с Интернет (Web) технологиите предоставя много допълнителни предимства, но и определени рискове, свързани с възможността за нерегламентиран отдалечен достъп на споделена счетоводна информация (СИ) и достъп до предаваната СИ по каналите за връзка на фирмените мрежи, базирани на Интернет. Разгледаните методи за Интернет защита на счетоводната информация са:Програмни методиВключват:пароли за достъп до „споделена“ (Shared) по мрежата СИ. По отношение на паролите за достъп се препоръчва спазването на изискванията на международния стандарт за сигурност С2;определяне на права за отдалечен достъп до споделена СИ. Тези права се задават на ниво потребител (главен счетоводител) или група от потребители (счетоводители, касиери, материалноотговорни лица, администратори и т.н.);архивиране на СИ в реално време – on-line архивирането е средство за защитата на СИ от разрушаване по технически причини. Осъществява се по Интернет върху диск на сървър за данни;on-line актуализиране на антивирусните програми (Live Update). Фирмите, разработили антивирусни програми, предлагат on-line (live update) актуализиране на файловете с вирус дефиниции;актуализиране на операционната система (Update). Целта е отстраняване на критични за сигурността на системата „пробойни“;защитни стени (Firewall). Те са средство за защита на СИ във фирмената компютърна мрежа, базирана на Интернет от „атаки“ отвън и отвътре;виртуални частни мрежи (VPN). Използват се за надеждното свързване на фирмата с нейните поделения, използвайки Интернет с цел обработване и предаване на СИ;on-line сканиране на работното място – извършва се с цел тестване на уязвимостта на системата. Microsoft Baseline Security Analyzer (MBSA) е разработен с цел извършване на оценка на степента на защита на един или повече компютри от VPN мрежата, базирани на Windows. MBSA определя дали вградените в тях системи за защита не са остарели и трябва ли да се актуализират.Криптографски методиКриптографските методи за защита на СИ с…
subject: Икономика, бизнес и мениджмънт
  topic: section
creator: Емил Денчев
rights: Авторски права (c)
date: 2005-11-02
publication date: 2005-11-02
starting page: 255
ending page: 290

Счетоводни модели за управление на капитала на застрахователите
type: item
description: Цел на труда е да се усъвършенстват теоретико-методологичните и организационните аспекти на моделите на счетоводно отразяване и управление на капитала на застрахователите и да се приведат в съответствие със съвременните изисквания на анализа и с процесите на интеграция и глобализация на застрахователната дейност в световен аспект, като се оценят националният и чуждестранният опит в теорията и в практиката на застрахователното дело и счетоводството. Методологията на изследването е представена от позициите на системния подход, като са изследвани, анализирани и оценявани съществуващите и са предложени нови модели за счетоводно отчитане на капитала на застрахователите. Разработени са счетоводни модели за формиране на себестойност на застрахователния продукт и за отчитане на приходите от регреси и от презастрахователни такси и комисиони. Предложен е модел за управление на капиталовата потребност на застрахователите. Формулирана е зоната на платежоспособност на застрахователите, като са изследвани нейните съставни елементи и граница. Дефинирани са конкретни насоки за усъвършенстване на формите на инвестиране на капитала с цел повишаване на рентабилността му и е представен модел за управление на инвестиционния риск чрез диверсификация на инвестиционния портфейл на застрахователите.
subject: Статии
  topic: section
creator: Мая Начкова
rights: Авторски права (c)
date: 2005-11-02
publication date: 2005-11-02
starting page: 291
ending page: 328

Избирателната система и равнището на партийна фрагментация в Република България (1991 – 2001)
type: item
description: Избирателната система оказва пряко въздействие върху интензивността на съревнователните и кооперативните отношения между политическите партии на избирателно (електорално) и парламентарно равнище, като до голяма степен определя формата на партийна система и равнището на партийна фрагментация. Настоящото изследване е посветено на анализа на действащата в Република България избирателна система през периода 1991-2001 г. и нейното влияние върху степента на партийна фрагментация в страната.В първата част на изследването накратко е характеризирана пропорционалната избирателна система в многомандантни избирателни райони (МИР) и са посочени нейните ефекти. Формулирани са основната теза на изследването и четири хипотези.Във втората част е даден обзор на основните подходи на изследване на степента на влияние на избирателните системи върху парламентарната и избирателната партийна система и върху степента на партийна фрагментация.В третата част се характеризира българската избирателна система и са формулиранинякои предположения относно нейните ефекти.В четвъртата част е представен детайлен анализ на българския случай и са формулирани резултатите от изследването, потвърждаващи тезата, че пропорционалната избирателна система в МИР благодарение на методиката за разпределение на мандатите, особено на използването на метода (правилото) на В. Д’Ондт и високата 4 %-на изборна бариера, дава различни стойности на диспропорционален ефект при парламентарните избори в България през 1991-2001 г. Най-висок е този ефект през 1991 г., а най-нисък – през 1997 г.Това обективно обуславя ограничена (слаба) фрагментация на парламентарната партийна система, защото броят на релевантните и/или ефективни партии от едни избори до други е ограничен – от 3 до 5 партии или коалиции по „числовия критерий“. Налице е концентриращ ефект на избирателната система върху парламентарната партийна система.Ефективността на пропорционалната избирателна система в МИР в България през 1991-2001 г. зависи не толкова от кон…
subject: Статии
  topic: section
creator: Радка Ценова
rights: Авторски права (c)
date: 2005-11-02
publication date: 2005-11-02
starting page: 143
ending page: 182

Предприемачество и държавна политика в сферата на транспорта в България
type: item
description: Предлаганата за публикуване студия има за цел да представи на читателите съвременното състояние и възможностите за развитие на транспортното предприемачество в някои видове транспорт на Р България, а именно: железопътния, водния и въздушния. Изборът е направен въз основа на стратегическото място и роля на тези транспортни сектори, както и поради вътрешното убеждение на авторката, че автомобилният транспортен сектор и инфраструктура са обект на изследване на редица дисертационни и други научни трудове и статии. Изключен е и секторът на спедиторските услуги поради ограничението в обема на разработката.Обект на изследване са и възможностите за управление на развитието на транспортното предприемачество посредством отрасловата политика и във връзка с това са разгледани промените относно осигуряването на конкурентоспособност и предприемачество във водния, железопътния и въздушния транспорт, като са изследвани и възможните влияния от страна на транспортната инфраструктура.В резултат на изследването е направен основният извод, че макар и трудно държавната политика в транспортния сектор, формирана и под въздействието на потребностите за развитие с оглед присъединяването на страната към ЕС, се адаптира към потребностите на предприемачеството, като оставя на свободния пазар посредством подходящи либерализационни мерки развитието на транспортните операции. Държавният орган – Министерството на транспорта и съобщенията, разработва и приспособява нормативно-правната база към изискванията на Европейския съюз, от една страна, но и към потребностите, свързани със съвременното развитие на транспортната система.Наченките на корпоративно предприемачество при подкрепата на държавните органи – МТС и Агенция „Железопътна администрация“, са представени посредством сравнително скоро учредените две дружества – БДЖ, ЕАД като превозвач и НК „Железопътна инфраструктура“.Съществуват трудности при обосноваването на необходимостта от предприемане на задълбочени мерки в сферата на водния транспорт к…
subject: Статии
  topic: section
creator: Антоанета Кирова
rights: Авторски права (c)
date: 2005-11-02
publication date: 2005-11-02
starting page: 101
ending page: 142

За релевантност на икономическата лексика
type: item
description: Некоректното използване на икономически понятия е белег за недоразвитост на стопанската наука и предполага търсенето на адекватни понятия на реалните процеси. Нерелевантността на икономическата лексика се проявява, първо, по отношение на формирането на макрокласификацията на сумарните дейности и, второ, във връзка с неточното използване на някои понятия.В студията се изследват критично дихотомни класификации на сумарните дейности: стопански и нестопански, икономически и неикономически, публични и частни и търговски и нетърговски.От гледна точка на нерелевантността на използваните понятия се анализират недостатъците на словосъчетанията стоки и услуги, пазарно стопанство и пазарна икономика и стопанство и икономика.
subject: Статии
  topic: section
creator: Пано Лулански
rights: Авторски права (c)
date: 2004-06-01
publication date: 2004-06-01
starting page: 3
ending page: 24

Финансово подпомагане на местните юрисдикции – практика и проблеми
type: item
description: Финансовото подпомагане на местните юрисдикции в тежко икономическо състояние и невъзможност да обслужват финансовите си задължения поставя за решаване множество проблеми. Те се отнасят до това да се установят наличие на финансови затруднения на местно равнище и необходимост от централизирана помощ, а също така да се създадат съответните нормативни и икономически условия за преодоляване и предотвратяване на затрудненията. Целта на настоящата студия е да разгледа оказването на финансова помощ на общините от позицията както на правителството, така и на местните власти. Особено внимание е отделено на възможностите за прилагане на обективни критерии за разграничаване на основателните от неоснователните искания на местните власти за финансово подпомагане и изграждане на подходяща система на местните финанси. Предложени са различни практически решения за преодоляване на информационната асиметрия чрез използване на ефективни методи за мониторинг. Последната част на студията съдържа препоръки за създаване на функционираща система за подпомагане на местни териториални общности с финансови затруднения. Направеният анализ изхожда от необходи моста да се спазва финансова дисциплина на местно ниво и да се избягва ненужното изразходване на публичните средства.
subject: Статии
  topic: section
creator: Пресияна Ненкова
rights: Авторски права (c)
date: 2005-11-02
publication date: 2005-11-02
starting page: 183
ending page: 214

Стратегическият счетоводен анализ на стойността – революционен етап в развитието на счетоводната наука
type: item
description: В студията се изследват същността и особеностите на стратегическия счетоводен мениджмънт – съвременна тема в развитието на счетоводната наука. Определят се различията между оперативния (текущия) и стратегическия анализ, който не трябва да бъде идентифициран с дългосрочно счетоводно изследване. Калкулирането на база дейност и счетоводното бюджетиране се разглеждат като еманация на стратегическия мениджмънт в счетоводна форма. Прави се изводът, че в съответствие с диалектическите закони счетоводният анализ се връща към своите основни икономически изследователски корени.
subject: Статии
  topic: section
creator: Трифон Трифонов
rights: Авторски права (c)
date: 2005-11-02
publication date: 2005-11-02
starting page: 25
ending page: 68

Стратегии за развитие на електронните финансови услуги в България
type: item
description: Основната цел на настоящото изследване е да се анализира развитието на електронните финансови услуги в България с акцент върху ролята и приложението на стратегическия анализ в сферата на електронното банкиране. Главните аргументи за това са свързани с бързото навлизане на съвременните информационни и комуникационни технологии в икономиката и бизнеса и със задълбочаването на финансовото посредничество в България. На тази основа се налагат проучване и оценка на настъпващите на съвременния етап качествени промени в платежната инфраструктура, националната платежна система и технологичното развитие на банковото дело.Настоящото изследване се фокусира върху съвременните тенденции в развитието на електронното банкиране в българската практика, плащанията чрез Интернет и националната система за обслужване на плащания по операции с банкови карти БОРИКА. Тези проблеми са анализирани както от гледище на тяхната специфика, така и в контекста на базисните функционални взаимовръзки между тях. Направен е задълбочен анализ на конкретните електронни финансови услуги, които се предлагат от търговските банки в България, и са изследвани също така релевантните стратегии, цели и техники, използвани от финансовите институции за посрещането на съвременните бизнес предизвикателства пред банковия сектор.
subject: Статии
  topic: section
creator: Силвия Трифонова
rights: Авторски права (c)
date: 2005-11-02
publication date: 2005-11-02
starting page: 215
ending page: 254

Предизвикателства пред управлението на организациите в публичния сектор
type: item
description: В студията се изследват въпросите, свързани с предизвикателствата пред управлението на организации в публичния сектор. Разглеждат се както предпоставките за обособяването на публичния сектор, така и особеностите на управлението на организациите в публичния сектор.Важно място в студията е отделено на изследването на управлението на организациите в областта на образованието. Посочени са основните предизвикателства пред управлението на публичните организации, като се разкриват и някои тенденции в развитието на основното, средното и висшето образование в страната.Обект на изследване са и въпросите на управлението на публичните здравни организации. Направен е анализ на дейността на публичните лечебни и здравни заведения и на медицинските специалисти, заети в здравеопазването, като се предлагат насоки за подобряване на тяхната работа.Анализирани са въпросите на управлението на публичните организации в железопътния транспорт и се обосновават предложения за усъвършенстване на тяхната дейност.
subject: Статии
  topic: section
creator: Христо Христов
rights: Авторски права (c)
date: 2005-11-02
publication date: 2005-11-02
starting page: 69
ending page: 100

Организациите с нестопанска цел в процеса на присъединяване към европейската общност
type: item
description: Няма единно становище за същността и обхвата на сектора от икономиката с нестопанска насоченост, както в страните с установена вече практика и теория за организациите с идеална цел, така и в България. Наличието на повече от един термин за един и същ субект, доказал вече своето място и значение за обществено икономическото развитие, се явява проблем, разрешаването на който не би следвало да се отлагат от гледна точка процесите на обединяване на Европа и перспективите за правно регулиране на едно европейско юридическо лице с нестопанска цел. При съпоставянето и критичния анализ на наложилите се български и чужди концепции, авторът прави опит да дефинира понятие за всички организации в страната, чиято крайна цел от дейността е не формиране на финансов резултат, а социално подпомагане, “омекотяване на ударите” от развиващата се пазарна икономика и издигане качеството на живот на обществото.Големият брой учредени формирования с идеална цел в нашата страна, многообразието на уставните им цели и форми на регистрация, липсата на практика и на достатъчно литературни източници, са обективни трудности, пред които са изправени организациите с идеална цел в процеса на присъединяване към Европейската общност. Подобряването на резултатите от дейността им зависят от успешното преодоляване и разрешаване на два основни проблема: дефиниране и актуализиране на механизмите на финансиране и осигуряване на адекватно счетоводно-информационно отразяване на динамика та на тяхното функциониране.
subject: Статии
  topic: section
creator: Румяна Пожаревска
rights: Авторски права (c)
date: 2005-06-01
publication date: 2005-06-01
starting page: 213
ending page: 258

Линейното програмиране - ефективно методическо средство за решаване на икономически проблеми
type: item
description: През 70-те години на миналия век повечето изследователи приемаха, че линейното програмиране (ЛП) е едно от най-добрите методически средства за решаване на множество сложни икономически проблеми. От началото на 80-те години обаче интересът към него постепенно започва да спада. Прогресивно намалява броят на публикациите, свързани с приложението на ЛП в икономиката. Увеличава се броят на неговите критици. Според тях ЛП няма предимства пред традиционните разчетно-конструктивни методи (РКМ), тъй като присъщите му недостатъци го правят недостатъчно конкурентоспособно. По тези причини то не може да има съществено значение за икономическата наука и практика в качеството си на методически инструмент за решаване на сложни проблеми.В настоящата разработка е направен опит да се даде обоснован отговор на въпроса, доколко тези критики са основателни. Наистина ли недостатъците на ЛП го правят по-неконкурентоспособно в сравнение с различните модификации на РКМ?Въз основа на множество експерименти е направена сравнителна оценка на двата метода по показателите:а) ефективност на намерените решения;б) необходимо време за решаване на съответните проблеми;в) отклонение на намерените решения от предварително поставените изисквания.Плюсовете и минусите на двата метода са проследени при решаването на два типа икономически проблеми:1) детерминирани параметрите, от които зависи решението им, са точно определени величини;2) стохастични - параметрите, от които зависи решението им, могат да бъдат вероятностни величини, т.е. могат да варират в определени граници с определена вероятност.Особено значение за науката и практиката имат констатациите относно достойнствата на ЛП като методическо средство за решаване на сложни икономически проблеми с вероятностни параметри.
subject: Статии
  topic: section
creator: Николай Николов
creator: Мария Пенева
rights: Авторски права (c)
date: 2005-06-01
publication date: 2005-06-01
starting page: 103
ending page: 134

Относно идентификацията на неикономическия процес
type: item
description: На фона на обособените два вида дейности (веществени и идейнопреобразователни) се изследват същността и характера на неикономическия процес.Обобщават се неговите белези и институционална организация. Последователно се разграничават стопанство от икономика и икономика от неикономически процес в контекста, от една страна, на единството между производство и потребление и от друга, на влиянието на различите исторически обстоятелства върху тях.Изведени са дейностните и структурните граници на неикономическия процес и неговата социална и икономическа форма. Критично са осмислени и някой практически решения по изследвания предмет.
subject: Статии
  topic: section
creator: Пано Лулански
rights: Авторски права (c)
date: 2005-06-01
publication date: 2005-06-01
starting page: 73
ending page: 102

Принос в развитието на персоналните компютри: легендарният Compucorp 450
type: item
description: В хода на организирането на Лабораторията за демографски изследвания към катедра „Труд и социална защита” в Университета за национално и световно стопанство през 1977 г. стана пределно ясно, че не би могло да се осъществява сериозна научна работа по анализа на демографските данни без подходяща изчислителна техника. Още по-малко да се изгражда база данни за българското население в разнообразни разрези, позволяващи достигането на резонни хипотези за бъдещото развитие и проиграването на различни прогностични варианти. Ръководителят на лабораторията проф. Никола Т. Наумов съумя да убеди държавните и партийните авторитети по онова време, че само с молив и хартия не може да се получат желаните научноизследователски резултати по такива парливи проблеми, като демографските, и не може да се очаква сериозна научна подкрепа за държавната политика по населението. В резултат на тези усилия лабораторията бе оборудвана с модерния за времето си настолен компютър COMPUCORP 450.В студията се разглеждат особеностите на този предтеча на персоналните компютри и е направен опит да се покаже какви тенденции се откриват в развитието на информационните технологии през седемдесетте години на двадесетия век.
subject: Статии
  topic: section
creator: Никола Чолаков
rights: Авторски права (c)
date: 2005-06-01
publication date: 2005-06-01
starting page: 167
ending page: 212

Обобщена теория на полезността и стойността
type: item
description: В студията авторът обосновава необходимостта от създаването на обобщена теория за полезността и стойността като категории на ценностното икономическо поведение на индивида. Наред с известните в литературата постановки за полезността и пределната полезност се въвеждат и обосновават понятията за стойност и пределна стойност. Една теория за пределната стойност не може да има за икономическата наука по-малко значение от това, което се придава на теорията за пределната полезност. Стига се до извода, че функциите (кривите) на общата полезност и на общата стойност на променящото се количество от дадено благо не започват от координатното начало, а от други точки върху координатните оси, което се оказва решаващо за икономическото равновесие на индивида. Предлага се създаването на релативистична теория на полезността и стойността, което позволява както полезността и стойността, така и пределната полезност и пределната стойност да бъдат обединени в обща непротиворечива микроикономическа теория, която е напълно съвместима със съвременния икономикс. Това се постига чрез въвеждането на относителни полезностни и относителни стойностни единици, които са специфични за всеки отделен индивид, но в рамките на неговото субективно икономическо поведение са съпоставими помежду си. Върху тази основа са изведени точки на неговото ценностно икономическо равновесие, които стават изходни за един фундаментален микроикономически анализ. Релативистичната теория позволява да бъдат построени кривите на търсенето на продукта и предлагането на труд. С помощта на релативистичната теория на полезността и стойността в студията се извеждат понятията за принаден продукт, принадена полезност (това понятие се въвежда за първи път тук) и принадена стойност в микроикономиката. Основната цел на автора е да докаже, че в икономическия живот съществуват принаден продукт, принадена полезност и принадена стойност и че те също са съвместими със съвременната икономическа теория (икономикса) и затова трябва да бъдат в…
subject: Статии
  topic: section
creator: Камен Миркович
rights: Авторски права (c)
date: 2005-06-01
publication date: 2005-06-01
starting page: 3
ending page: 72

Основания на общата теория за стопанството (JEL - AO)
type: item
description: Основна идея и цел на студията е конструирането по обектен признак на обща теория за стопанството (ОТС). Научната хипотеза се основава на ОТС като метатеория, обединяваща науките, които имат стопанството като общ обект на изследване. В първата част на студията съвременното стопанство като обект на изследване, се уточняват понятията “стопанство” и “икономика”. С първото понятие стопанството, се означава обектът на изследване от много науки, включително и от икономическата, а с второто икономиката като наука. След това се определя стопанството като понятие и неговата съвременна характеристика и въздействие върху обществото. Във втората част изходни начала на общата теория за стопанството, е направен кратък исторически очерк за етапите на развитие и класификация на науките, а също и примери от практиката. В тази част се обосновават използването на понятието метатеория и подходът от гледна точка на аналитичната философия за познавателните твърдения като протоколни, непротоколни и основни. По-нататъшното изложение е подчинено на следната логика определяне на основното протоколно твърдение като водещ елемент на ОТС (поведението на стопанските субекти), изграждане на обща топология на ОТС, и завършва с класификация на науките в рамките на ОТС като метатеория. Изложените основания на общата теория за стопанството и нейната структура могат да послужат при разработването на релефа на науките в дадено научно изследване на стопанството, при разкриването на нови научни полета, формирането на научната политика. Ако представим структурата на ОТС като графи, е възможно да проектираме взаимодействието между науките в структурата на общата теория за стопанството на фона на оси от общи научни полета и вероятната им проекция в бъдещето. Това е цел на следващо научно изследване. Сега със сигурност може само да се твърди, че ключът за развитие на общата теория за стопанството и в частност на икономическата наука е провеждането на интердисциплинарни изследвания от специалисти във всички н…
subject: Статии
  topic: section
creator: Цветан Колев
rights: Авторски права (c)
date: 2005-06-01
publication date: 2005-06-01
starting page: 135
ending page: 166

Счетоводно представяне на управлението на риска в дейността на съвременната банка
type: item
description: Обект на изследване на настоящата публикация са икономическите характеристики на финансовите инструменти и възможността за тяхното използване при активно управление на присъщия риск в дейността на съвременната търговска банка. Предмет на изследване и анализ са методологическите аспекти на счетоводно отразяване на стратегиите за управление на лихвен, валутен и кредитен риск чрез деривативни инструменти, като опции, фючърси, форуърди, суап-операции и инструменти за фиксиране на лихвен процент.
subject: Статии
  topic: section
creator: Иво Чехларов
rights: Авторски права (c)
date: 2005-12-06
publication date: 2005-12-06
starting page: 217
ending page: 274

Стратегията за новите продукти като фактор за техния успех
type: item
description: В студията са изследвани същността и съдържанието на стратегията за нови продукти на фирмата. Първоначално са систематизирани особеностите на иновационната стратегия като съвкупност от най-важните решения за продуктовата иновация. Представени са използваните в предишни изследвания подходи към нейното дефиниране. Предложена и обоснована е нова дефиниция на изследваната стратегия.Вниманието в изследването е фокусирано върху съдържанието на иновационната стратегия. Подробно са характеризирани същността на всеки от елементите на стратегията за нови продукти, както и взаимните връзки между тях. Като елементи на тази стратегия са обосновани целите на фирмата по отношение на новите продукти, стратегическите области на продуктова иновация, характеристиките на новите продукти във всяка стратегическа област, портфейлът от проекти за нови продукти и иновационният бюджет на фирмата.
subject: Статии
  topic: section
creator: Красимир Маринов
rights: Авторски права (c)
date: 2005-12-05
publication date: 2005-12-05
starting page: 185
ending page: 216

Критерии и показатели за сегментиране на телевизионната аудитория
type: item
description: Студията представлява обобщение и систематизация на критериите и показателите за сегментиране на телевизионната аудитория. Това обобщение е реализирано въз основа на проучване по вторични данни. В рамките на проучването е щудиран опита от многобройни практически и теоретически разработки.В разработката се предлагат четири критерия за сегментиране на телевизионната аудитория – географски/геодемографски, демографски, психографски и поведенски критерии. Всеки от посочените критерии се състои от конкретни сегментационни показатели.Географският/геодемографският критерий за сегментиране на телевизионната аудитория включва показdтелите: район, климат, зона на доминиращо влияние на ТВ станциите (географски) и размер на населеното място и гъстота на населението (геодемографски).Демографските показатели, които се използват най-често при сегментирането на телевизионната аудитория, са: пол, възраст, численост на семейството, жизнен цикъл на семейството, професия, доходи, образование, социална принадлежност, религия.Психографските показатели за сегментиране на телевизионната аудитория, които се прилагат са: начин на живот, ценностна ориентация и индивидуални психологически характеристики на зрителите. В студията са разгледани съответно американският и европейският подходи за психографско сегментиране на телевизионната аудитория. Групата на поведенските показатели за сегментиране на телевизионната аудитория включва: интензивност на гледане на телевизия (количество време за гледане на телевизия), очаквани ползи от телевизионната медиа, степен на лоялност към телевизионни канали/предавания и зрителски нагласи към телевизионната реклама, към конкретни ТВ канали или към конкретни предавания.
subject: Статии
  topic: section
creator: Христо Катранджиев
rights: Авторски права (c)
date: 2005-12-05
publication date: 2005-12-05
starting page: 143
ending page: 184

Управление на традиционните знания в сферата на художественото творчество и изкуството
type: item
description: Студията разглежда интересен и значим въпрос за теорията и практиката както в сферата на интелектуалната собственост в частност, така и в сферата на стопанството като цяло. Изследването представя, обсъжда и предлага обобщен анализ на т.нар. нов обект на интелектуална собственост, наричан традиционни знания. Изведени и разгледани са основните характеристики и специфики на обекта, като акцентът е насочен преди всичко към традиционните знания в сферата на художественото творчество и изкуството.Изградена е основната рамка, очертаваща параметрите в съдържателния обхват на обекта традиционни знания. Дадени са дефиниции за различните елементи на традиционните знания, пряко и косвено обособяващи ги като обект на интелектуална собственост. Изведена и доказана е връзката на традиционните знания с културно-историческото наследство на общността. Традиционните знания са представени като конкурентно предимство на общността в резултат, на което е подчертана икономическата им значимост като обект на интелектуална собственост.Изследването обхваща, така също и съществуващите и потенциално възможните форми и начини на управление на традиционните знания в сферата на художественото творчество и изкуството. Представени са няколко модела на управление в зависимост от актуалния икономически и/или обществен интерес. Студията предлага специфичен подход в разбирането на явлението традиционни знания и по- конкретно на тяхната стопанска и социокултурна значимост.
subject: Статии
  topic: section
creator: Владя Борисова
rights: Авторски права (c)
date: 2005-12-05
publication date: 2005-12-05
starting page: 121
ending page: 142

Състояние и перспективи за развитие на масовия градски пътнически транспорт в България
type: item
description: Масовият градски пътнически транспорт в България е сравнително добре развит. С промените в икономическите условия се наблюдават някои негативни тенденции: намаление на броя на пътуващите, ограничаване на броя на маршрутите и намаление на броя на транспортните средства по маршрути.Повечето от превозвачите в градския транспорт са частни или общински дружества. Анализът показва влошаване на експлоатационните и икономическите показатели от дейността на предприятията в масовия градски пътнически транспорт. Особено място в анализа се отделя на факторите, които влияят върху състоянието и развитието на масовия градски пътнически транспорт в БългарияНаправена е детайлна прогноза за развитието на масовия градски пътнически транспорт на базата на екологичните изисквания на ЕС. Това налага запазването и развитието на тролейбусния транспорт, обновяване на парка от автобуси, спазване на нормите за икономия на горива и замърсяване на околната среда.Авторът има значителен опит в разработването на проекти, оценки други въпроси на масовия градски пътнически транспорт в България, в страните от ЕС и Африка
subject: Статии
  topic: section
creator: Иван Брешков
rights: Авторски права (c)
date: 2005-12-06
publication date: 2005-12-06
starting page: 5
ending page: 54

Анализ на развитието на пазара за кредитни деривати
type: item
description: Бързото развитие на пазара за кредитни деривати мотивира изследвания върху инструментите за управление на кредитен риск. Интересът към финансовите продукти, свързани с кредита и кредитния риск, значително нараства по редица причини.Оказва се, че понастоящем глобалният финансов пазар съдържа много по-голяма като общ размер откритост на кредитен риск отколкото на лихвен или валутен риск. Кредитният риск е главният компонент на голяма част от банковите дейности. Пазарът за кредитни деривати е пазар за покупко-продажба на кредитен риск, респективно на кредитни протекции.Кредитните деривати са ново поколение деривати – това е последната финансова иновация – от началото на 90-те години на 20 век.Предмет на анализ в студията са основните видове кредитни деривати, използвани понастоящем: 1. Суап за осигуряване срещу кредитен риск. 2. Суап на обща възвращаемост. 3. Кредитно свързани ноти. 4. Финансови продукти върху кредитен спред: 4.1. Споразумение за бъдещ кредитен спред. 4.2. Опция върху кредитен спред. 4.3. Суап върху кредитен спред.Пазарът за кредитни деривати е все още само извънборсов. Подготвя се въвеждане на фючърс контракт върху кредитен индекс, което ще включи и борсов сектор на този пазар.
subject: Статии
  topic: section
creator: Йорданка Статева
rights: Авторски права (c)
date: 2005-12-06
publication date: 2005-12-06
starting page: 55
ending page: 96

Теоретични основи на вътрешен стандарт за измерване и оценяване на заплахите към организациите
type: item
description: Целта на студията е да представи най-общо концептуалните и методическите аспекти на създаването на (вътрешен) стандарт за оценяване на заплахите към организациите. Според авторите на студията този процес намира израз в изработване на лицензионно табло на организацията като инструмент за оценяване на заплахите към нея. То (лицензионното табло) се основава на два вида функции на неполезност (по фон Нойман-Моргенщерн): функции на неполезност за лицензиращите институции към промени в параметрите, характеризиращи дейността на организацията, и функции на неполезност за организацията към агресията на нейните лицензиращи институции. Студията е разработена в две части. Част първа представя общите положения и технологичната схема на стандарта за измерване и оценяване на заплахите. Част втора съдържа методика за определяне на функциите на неполезност.
subject: Статии
  topic: section
creator: Огнян Симеонов
creator: Мая Ламбовска
rights: Авторски права (c)
date: 2005-12-06
publication date: 2005-12-06
starting page: 97
ending page: 120

Международни сливания и придобивания в България – управленски и икономически аспекти
type: item
description: В студията са изследвани управленски и икономически аспекти на сделките по сливания и придобивания, осъществени в България с участието на задграничен инвеститор в периода на икономическо преструктуриране и в годините на присъединяване към Европейския съюз. На първо място е предложен опит за синтезиране на теоретични концепции и хипотези, които очертават интердисциплинарна рамка за анализ на разглежданата проблематика. На примера на проведено емпирично изследване са изведени конкретни практикоприложни заключения, свързани с мотивите за осъществяване на международни сливания и придобивания от нефинансови транснационални корпорации в страната, планирането на транзакциите, стратегическата обвързаност и процеса на интеграция между компаниите, с приспособяването на инвеститора, приноса му за местното поделение, както и неговата оценка за успеха на инвестицията.
subject: Статии
  topic: section
creator: Цветомир Цанов
rights: Авторски права (c)
date: 2006-06-01
publication date: 2006-06-01
starting page: 239
ending page: 289

Земеделските производствени кооперации у нас – социални функции и конкурентоспособност
type: item
description: Целта на настоящата студия е да акцентира върху социалния аспект на земеделските производствени кооперации като структури на гражданското общество, които чрез своите функции имат възможност да увеличат достъпа до полагаемите се права на включените в тях членове на българското общество, на които, поради тежките условия на прехода, държавата не може да осигури този реален достъп до полагаемите им се права. Тезата, която се аргументира на базата на данните на проведеното през 2002 г. емпирично изследване върху конкурентоспособността на селскостопанските производители е, че конкурентоспособността на земеделските производствени кооперации е необходимо условие за изпълнението на техните социални функции и поради ниската им степен на конкурентоспособност у нас те не могат да изпълняват ефективно тези свои функции.
subject: Статии
  topic: section
creator: Теменуга Ракаджийска
rights: Авторски права (c)
date: 2006-06-01
publication date: 2006-06-01
starting page: 19
ending page: 64

Насоки за развитие на кооперациите в българското земеделие
type: item
description: Цел на разработката е да анализира и оцени специфичният механизъм на функциониране на съвременните кооперативни структури в земеделието и на тази база да посочи възможни решения и препоръки за бъдещото им развитие в периода на присъединяване на страната ни към Европейския съюз. На тази основа се предлагат варианти за усъвършенстване на кооперативния организационен статут, възможни конкретни решения за преобразуване и преструктуриране на земеделската производствена кооперация в обслужващи земеделски кооперации, които с общи парични фондове и оборудване ще осъществяват машинни, търговски и кредитни услуги на фамилните земеделски стопанства на техните член-кооператори, както и насоки за развитие на земеделските кредитни кооперации.
subject: Статии
  topic: section
creator: Албена Митева
rights: Авторски права (c)
date: 2006-06-01
publication date: 2006-06-01
starting page: 181
ending page: 204

Развитие и проблеми на счетоводството на застрахователите при преминаването от разнообразни практики към общоприети принципи
type: item
description: Обект на изследване в настоящата студия са етапите на развитие на счетоводството на застрахователите, свързаните с това проблеми и възможностите за постигане на съпоставима и надеждна счетоводна информация. Изследвани са съществуващите традиции и наложили се практики в счетоводството на застрахователите, в т.ч. влиянието на Директивите на Европейския съюз. Анализирани са прилаганите в счетоводната практика подходи за хармонизиране и стандартизиране и тяхното отражение както върху развитието на счетоводството на застрахователя, така и върху нормативната му уредба. Представен е и влезлият в сила от 01.01.2005 г. Международен стандарт за финансово отчитане 4 Застрахователни договори като реализация на първата фаза от стандартизиране на счетоводството на застрахователя и като израз на съвременните процеси на конвергенция и глобализация в сферата на счетоводството.
subject: Статии
  topic: section
creator: Мариана Михайлова
rights: Авторски права (c)
date: 2006-06-01
publication date: 2006-06-01
starting page: 147
ending page: 180

Приложение на екипната дейност в университетското обучение
type: item
description: Като изключително резултатна форма, намерила място през последните десетилетия в учебната работа на университетите, е екипната дейност. Все по-наложителна става необходимостта от изграждане у студентите на умения за общуване, от участие в групово вземане на решения и постигане на общи цели.Екипната работа е съвременна педагогическа иновация, с утвърждаващ се научен статут в теоретическите и практико-приложните дидактически изследвания. Технологията u в процеса на обучение извежда на преден план разнообразни дидактически техники и модели, които имат за цел идентифициране на дидактическите отношения в един нов конструкт, основан на по-резултатен синхрон между студентите, между тях и преподавателите, допринасящ за по-висок индивидуален и групов успех. Екипната организация на обучение е носител на новата образователна парадигма – живот и дейност на личността в плуралистично общество.Като най-резултатни форми на екипната дейност в университетското обучение са взаимодействието и сътрудничеството между субектите на процеса на обучение. Чрез тях студентите овладяват високо резултатни стратегии за учене, а преподавателите имат възможност да приложат съвременни модели на обучение.
subject: Статии
  topic: section
creator: Лучиян Милков
rights: Авторски права (c)
date: 2006-06-01
publication date: 2006-06-01
starting page: 65
ending page: 102